তবে সামির প্রশংসা পেলেও সমালোচনা এড়াতে পারছে না কেন্দ্র। কারণ, আরেক পাক-গায়ক রাহত ফতে আলি খানকে গত মঙ্গলবার হায়দরাবাদের রাজীব গাঁধী বিমানবন্দর থেকেই আবু ধাবিতে ফেরত পাঠানো হয়। পরে তিনি দিল্লি আসেন এবং সেখান থেকে হায়দরাবাদে যান, একটি অনুষ্ঠানে গান গাইতে। ওই ঘটনাকে কেন্দ্র করে মোদী সরকারকে কটাক্ষ করেছে শরিক শিবসেনাই। দলের নেত্রী মনীষা কায়াণ্ডের কথায়, ‘‘বিজেপি কেন্দ্রে বিরোধী আসনে থাকার সময় সামিকে নাগরিকত্ব দেওয়ার বিরোধিতা করেছিল। ক্ষমতায় এসে তারা সে কাজই করল। অথচ ফতে আলি খানকে ফেরত পাঠানো হল। জনগণ কিন্তু সবই দেখছে।’’